Šopokov

Šopokov (kirg. Шопоков) on kaupunki Tšüin alueen Sokulukin piirissä Kirgisiassa. Se sijaitsee 20 kilometriä maan pääkaupungista Biškekistä länteen ja viisi kilometriä piirin keskuksesta Sokulukista itään. Kaupungissa oli arviolta 11 067 asukasta vuonna 2025. Vuonna 1939 perustetusta Krasnooktjabrskin kaupunkimaisesta taajamasta tuli Šopokovin kaupunki vuonna 1985. Se on nimetty paikkakunnalla syntyneen Neuvostoliiton sankarin Düišönkul Šopokovin mukaan. Šopokovin kautta kulkee Kazakstanin ja Biškekin välinen maantie ja rautatie. Siellä toimii muun muassa konepaja- ja elintarviketeollisuutta. Lähteet